Faremo med knusende dom over politiet
Hun vil nå personlig følge med at Politidirektoratet gjør jobben sin, og vil ikke si noe om politidirektørens fremtid. Onsdag ettermiddag holdt justis- og beredskapsministeren et foredrag i Arendal kulturhus om 22. juli-kommisjonens rapport. - Dette er en knusende dom over beredskapen i Norge. Det gjør alvorlig inntrykk på en justis- og beredskapsminister at mye kunne vært forhindret, sa Faremo.Deretter konkluderte hun med at norsk politi ikke besto prøven. - Vi klarte ikke politioperasjonen og vi klarte ikke evalueringen i etterkant, sa statsråden. Faremo er ikke nådig i sin beskrivelse av beredskapen innenfor politiet. Mye av kritikken rammer Politidirektoratet og politidirektør Øystein Mæland. Faremo gjentok flere ganger at hovedutfordringene i politiet er ledelse og kommunikasjon.I tillegg til alt som sviktet i beredskapen 22. juli, kjenner VG også til to andre ting som irriterer Faremo:Faremo nevnte begge temaene fra talerstolen onsdag.- Målet vårt er at politihelikopteret er i beredskap døgnet rundt. Politidirektoratet har innrømmet at de ikke klarte fristen 01. juni, sa Faremo, og la til at hun er «meget utålmodig». Om at bare to av 17 krisetiltak er gjennomført sa hun dette: - Det kan gjøre noen enhver forskrekket, og en beredskapsminister nedslått. Faremo varsler nå at hun vil stramme grepet for å påse at Politidirektør Mæland og hans folk gjør de tiltakene beskjed om: - Jeg har nå gitt dette i oppdrag til politiets ledelse, men det er ikke til å legge skjul på at jeg vil følge nøye med. Jeg vil kalle inn til hyppige møter for å sikre leveranse og fremdrift, sier Faremo.Hun varsler også at politidirektøren kan vente seg nye og krystallklare krav: - Politidirektoratet er nå ti år, og modent for en ny og tydeligere instruks som tydeliggjør ledelsens ansvar og rolle. Og ett steg videre: Som lederkontakt for politidirektøren vil jeg konkretisere ytterligere hva jeg krever av hans virke, sier Faremo.- Betyr det at direktoratet har levert for dårlig til nå? - Med å si det jeg nå har sagt, så ligger vel det under. - Er Øystein Mæland den rette mannen til å lede dette arbeidet i Politidirektoratet? - På mandag sa jeg at det er for tidlig for personspørsmål. Det er det også i dag, svarer Faremo.Det har stormet rundt landets politidirektør Øystein Mæland. I går avslørte VG Nett at politisjefen feilinformerte om at politiet ikke hadde tilgang til GPS-informasjon om egne kjøretøy 22. juli. Dette var data Sønderland-utvalget hadde tilgang til, men som de aldri ba om. Mæland innrømmer dessuten at mandatet han ga utvalget ikke var godt nok som grunnlag for å trekke lærdom av aksjonen fullt ut.En måling i VG i dag, viser at nesten halve befolkningen har fått svekket tillit til politiet etter et 22. juli-kommisjonen la fram sin rapport. I går holdt Grete Faremo et allmøte i Justisdepartementet, hvor også hun fortalte om svekket tillit til politiets beredskap. Faremo sa at hun for 10 år siden trodde at politiet var Norges fremste beredskapsorganisasjon, men at hun nå heller vil se til andre organisasjoner, som forsvaret, for å lære. En av tingene Faremo mener at politiet bør ta til seg, er at Forsvaret har lært ved en brutalt ærlig selvevaluering. Det kan tolkes som en indirekte kritikk av politiets egen gransking av 22. juli. - Jeg stilte spørsmål ved om vi har tatt nok lærdom av den innsatsen som er gjort i Forsvaret og i nødetatene for å skjerpe beredskapen. Jeg er åpen for å hente læring derfra, sier Faremo til VG.
- Norsk politi besto ikke prøven: Vi klarte ikke politioperasjonen og vi klarte ikke evalueringen i etterkant, konkluderer Grete Faremo.